
EELARVEHINNANG
kultuuri- ja hariduskomisjonile, mis käsitleb ettepanekut võtta vastu Euroopa Parlamendi ja nõukogu määrus, millega kehtestatakse programm „Erasmus+“ aastateks 2028–2034 ning tunnistatakse kehtetuks määrused (EL) 2021/817 ja (EL) 2021/888

(COM(2025)0549 – C10‑0170/2025 – 2025/0222(COD))
<Intro>Eelarvekomisjon esitas vastavalt kodukorra artiklile 58 ettepaneku kohta hinnangu ja jõudis järgmisele järeldusele:</Intro>
Eelarvekomisjon,
A.	arvestades, et Erasmus+ on liidu juhtprogramm, millega toetatakse haridust, koolitust, noori, sporti ning vabatahtlikku tegevust ja kodanikuaktiivsust tulevasel programmitöö perioodil ning millel on keskne roll Euroopa väärtuste, piiriülese koostöö ja noorte kaasamise edendamisel;
B.	arvestades, et programmil „Erasmus+“ on oluline roll õpirände arendamisel välismaal ja sellel on positiivne mõju osalejate suhtumisele liitu, suurendades nende Euroopa identiteedi tunnet ja luues seega ELi lisaväärtust;
C.	arvestades, et programm „Erasmus+“ tugevdab inimkapitali, tööjõu liikuvust ja oskusi ning aitab seega kaasa Euroopa konkurentsivõimele, majanduslikule ja sotsiaalsele sidususele ja oskuste liidu loomisele;
D.	arvestades, et eelmistel programmitöö perioodidel on nõudlus programmis „Erasmus+“ osalemise järele olnud märkimisväärselt suurem kui olemasolevad rahalised vahendid võimaldavad ning et seetõttu on osalemisvõimalused olnud piiratud ja suur hulk projekte on jäänud rahastuseta;
E.	arvestades, et Draghi aruandes soovitati suurendada programmi „Erasmus+“ eelarvet viis korda, et saavutada selle eesmärk pakkuda õpirändevõimalusi kõigile liidu noortele; arvestades, et investeerimine haridusse, oskustesse ja inimkapitali on Euroopa pikaajalise tootlikkuse, konkurentsivõime ja vastupanuvõime strateegiline tingimus;
F.	arvestades, et programmi on eriti mõjutanud eelkõige elukalliduse tõus, nii et elukallidus ületab paljude linnade puhul toetuste keskmist taset, ning kõrge inflatsioonimäär praeguse mitmeaastase finantsraamistiku ajal; arvestades, et need mõlemad asjaolud on takistanud vähem privilegeeritud taustaga ja väiksema ostujõuga liikmesriikidest, eelkõige Kesk- ja Ida-Euroopast pärit noorte osalemist;
G.	arvestades, et vabatahtlikul tegevusel eesotsas solidaarsuskorpuse programmiga, mille taotluste arv rahastamisvõimalusi kaugelt ületab, on tõendatud positiivne mõju juhtimisoskuste kujundamisele liidus, ja et see aitab samal ajal võidelda sotsiaalsete ja ülemaailmsete probleemidega kogu maailmas;
1.	on seisukohal, et programmi „Erasmus+“ rahastamispaketti tuleks suurendada 40 827 000 000 eurolt jooksevhindades 47 387 963 000 eurole jooksevhindades (42 000 000 000 eurot 2025. aasta hindades), et oleks võimalik jätkata programmi edukat tegevust; tuletab meelde vajadust tagada optimaalne lõimitus Euroopa solidaarsuskorpuse programmiga;
2.	tuletab meelde sihte, mis on seatud nõukogu soovituses „Liikuvus Euroopas“[footnoteRef:1], mille eesmärk on tagada, et 2030. aastaks on nende kõrgkooli lõpetanute osakaal, kellel on kõrghariduse raames õpirände kogemus välismaal, vähemalt 23 % ning kutsehariduses ja -õppes on välismaal õpirände kogemusega kutseõppurite osakaal vähemalt 12 %; rõhutab, et nende eesmärkide saavutamiseks näib kavandatud eelarve olevat ebapiisav ja seda on vaja suurendada; [1:  Nõukogu 13. mai 2024. aasta soovitus „„Liikuvus Euroopas“ – õpirände võimalused kõigile“ (ELT C, C/2024/3364, 14.6.2024, ELI: http://data.europa.eu/eli/C/2024/3364/oj).] 

3.	on seisukohal, et alates 2028.–2034. aasta mitmeaastase finantsraamistiku algusest ja kogu programmitöö perioodi vältel peavad olemas olema piisavad ressursid, sealhulgas inim-, tehnilised ja IT-ressursid, et tagada programmi „Erasmus+“ tulemuslik rakendamine;
4.	taunib asjaolu, et programmi „Erasmus+“ eelarve ei ole jaotatud, eriti võrreldes praeguse mitmeaastase finantsraamistiku olukorraga; märgib, et see annaks komisjonile suure vabaduse rakendamise ajal kuluprioriteete muuta ja nende üle otsustada; rõhutab, et lihtsustamine ja paindlikkus ei tohi tulla läbipaistvuse ega eelarvepädevate institutsioonide tehtava järelevalve arvelt; soovitab seetõttu määrata alusaktis kindlaks asjakohaseid allpaketid kolme valdkonna jaoks, nimelt „haridus ja koolitus“, „noored ja vabatahtlik tegevus“ ning „sport“, et tagada nende programmivaldkondade prognoositavus, läbipaistvus ja tulemuslik rakendamine;
5.	taunib asjaolu, et finants- ja digiselgituses ei ole esitatud piisavalt üksikasjalikku soovituslikku eelarve liigendust; on seisukohal, et see takistab järelevalvet ja eelarvepädevate institutsioonide suutlikkust poliitilisi prioriteete iga-aastases eelarvemenetluses täpselt kindlaks määrata; väljendab muret selle pärast, et liiga üldine eelarvestruktuur suurendaks märkimisväärselt komisjoni kaalutlusõigust vahendite ülekandmisel ja ümberjaotamisel ilma eelarvepädevate institutsioonide otsuseta ning piiraks tõsiselt parlamentaarset järelevalvet; soovitab seetõttu üksikasjalikumat liigendust, mis kajastaks nõuetekohaselt Erasmus+ eesmärke ja struktuuri ning suurendaks läbipaistvust, vastutust ja parlamentaarset kontrolli;
6.	tuletab meelde, et eelarve liigendus peab olema kooskõlas määruse (EL, Euratom) 2024/2509[footnoteRef:2] (edaspidi „finantsmäärus“) artikli 47 lõikega 2, milles on sätestatud, et iga jaotis vastab teatavale poliitikavaldkonnale ja iga peatükk üldjuhul teatavale programmile või tegevusalale vastavalt sihtotstarbelisuse, usaldusväärse finantsjuhtimise ja läbipaistvuse põhimõtetele; soovitab kultuuri- ja hariduskomisjonil ettepanekut muuta, et lisada lisa, millega määratakse kindlaks programmi „Erasmus+“ liigendus; rõhutab, et eelarve liigendus on parlamendi läbirääkimispositsiooni lahutamatu osa ja seda tuleb arutada institutsioonidevahelistel läbirääkimistel; on sellega seoses seisukohal, et muudetud finants- ja digiselgitus peab olema lõpliku poliitilise kokkuleppe osa; [2:  Euroopa Parlamendi ja nõukogu 23. septembri 2024. aasta määrus (EL, Euratom) 2024/2509, mis käsitleb liidu üldeelarve suhtes kohaldatavaid finantsreegleid (ELT L, 2024/2509, 26.9.2024, ELI: http://data.europa.eu/eli/reg/2024/2509/oj).] 

7.	rõhutab, et piisavalt üksikasjalikud ja usaldusväärsed õigusaktid koos asjakohase valitsemistasandiga on eelarve täitmisel eelarveotsuste nõuetekohase tegemise ja piisava parlamentaarse järelevalve eeltingimus; soovitab lisada sätted, millega tugevdatakse kontrolli selle üle, kuidas eelarvet rakendatakse ja kasutatakse;
8.	usub, et kõik sisulised poliitilised valikud, nagu programmide eesmärgid, kuluprioriteedid, rahaeraldised, rahastamismäärad, rahastamiskõlblikkus, valiku- ja hindamiskriteeriumid, tingimused ja määratlused, tuleb kindlaks määrata alusaktis, austades täielikult parlamendi õigusi kaasseadusandjana ja ühena ELi eelarvepädevatest institutsioonidest, ning kõik mitteolemuslikud elemendid, mis on seotud alusaktiga mittehõlmatud poliitikavalikutega, sealhulgas tööprogrammid, tuleb vastu võtta üksnes delegeeritud õigusaktidega;
9.	nõuab haldusmenetluste ja aruandlusnõuete lihtsustamist esmakordselt toetust saanud organisatsioonide, väikeste organisatsioonide ja väiksema haldussuutlikkusega organisatsioonide jaoks, sealhulgas kohaldamise keerukuse vähendamist ja meetmeid käsitlevate eeskirjade ühtlustamist, et edendada programmi kasutamist selliste toetusesaajate seas; juhib tähelepanu sellele, et rahastamismehhanismide kavad, sealhulgas eel- ja kaasrahastamise eeskirjad, võivad selliste organisatsioonide osalemist takistada, ning soovitab seetõttu need sätted läbi vaadata;
10.	nõuab tõhusat koostoimet programmi „Erasmus+“ ja muude programmide, eelkõige Euroopa Konkurentsivõime Fondi, programmi „Euroopa horisont“, instrumendi „Globaalne Euroopa“ ning riikliku ja piirkondliku partnerluse kavade (edaspidi „RPP kavad“) ja Euroopa Sotsiaalfond+ (edaspidi „ESF+“) vahel; rõhutab, et rahastamisvahendite suurem vastastikune koostoime ei tohi tulla kulude jälgitavuse ega eelarvepädevate institutsioonide õiguste arvelt; rõhutab, et Erasmus+ panus tegevustesse, mida rahastatakse koos muude vahenditega, peab olema eelarvetsükli kõigis etappides selgelt tuvastatav; rõhutab sellega seoses, et mis tahes selline panus peab olema igakülgselt kajastatud Erasmus+ tulemusaruandes; nõuab kindlalt, et eelarvepädevatele institutsioonidele jääks täielik kontroll selle üle, kuidas vahendeid rahastamisvahendite vahel kombineeritakse, ja iga programmi tegeliku panuse üle liidu prioriteetidesse, eelkõige eelarve üksikasjaliku liigenduse kaudu; rõhutab, et programmide suurem vastastikune täiendavus ei tohi kaasa tuua ebaproportsionaalset keerukust toetusesaajate jaoks; nõuab, et liidu rahastus oleks selgem, kättesaadavam ja sidusam, et hõlbustada rahaliste vahendite kasutuselevõttu ja maksimeerida investeeringute mõju;
11.	soovitab, et oskuste liidu ülesehitamise edendamiseks ja liidu konkurentsivõime suurendamiseks tuleks erilist tähelepanu pöörata programmi „Erasmus+“ ning Euroopa Konkurentsivõime Fondi ja programmi „Euroopa horisont“ koostoimele; märgib, et selline koostoime võib hõlmata rahalist toetust, mis pärineb muudest liidu programmidest, eelkõige Euroopa Konkurentsivõime Fondist, ja millega täiendatakse programmis „Erasmus+“ kasutusele võetavaid stipendiume, mis kuuluvad ühte või mitmesse Euroopa Konkurentsivõime Fondi käsitleva määruse ettepaneku[footnoteRef:3] artiklis 1 osutatud harusse, samas kui programm „Euroopa horisont“ annaks lisaväärtust, edendades tipptaseme saavutamist ja innovatsiooni toetavaid partnerlusi, sealhulgas sillutades sujuvat teed teadlaskarjääri alustavatele noortele, eelkõige programmi „Euroopa horisont“ loomist käsitleva määruse ettepaneku[footnoteRef:4] sambasse „Tipptasemel teadus“ kuuluvate Marie Skłodowska-Curie meetmete abil; leiab, et komisjoni tegevuskava, milles kirjeldatakse koostoime võimalusi teiste programmidega ja seda, kuidas neid rakendada, oleks oluline samm sellise koostoime tegelikuks saavutamiseks; [3:  Komisjoni 16. juuli 2025. aasta ettepanek võtta vastu Euroopa Parlamendi ja nõukogu määrus, millega luuakse Euroopa Konkurentsivõime Fond, sealhulgas kaitseuuringute ja -innovatsiooni eriprogramm, tunnistatakse kehtetuks määrused (EL) 2021/522, (EL) 2021/694, (EL) 2021/697 ja (EL) 2021/783 ning muudetakse määrusi (EL) 2021/696, (EL) 2023/588 ja (EL) [Euroopa kaitsetööstuse programm] (COM(2025)0555).]  [4:  Komisjoni 16. juuli 2025. aasta ettepanek võtta vastu Euroopa Parlamendi ja nõukogu määrus, millega kehtestatakse ajavahemikuks 2028–2034 teadusuuringute ja innovatsiooni raamprogramm „Euroopa horisont“, sätestatakse selle osalemis- ja levitamiseeskirjad ning tunnistatakse kehtetuks määrus (EL) 2021/695 (COM(2025) 543).] 

12.	tuletab meelde, et eri liikmesriikide head tavad on näidanud, et ESF+ võib olla programmi „Erasmus+“ oluline täiendav element, eriti mis puudutab programmi kaasamiskomponendi tõhustamist ja vähemate võimalustega inimeste osalemise edendamist; rõhutab, et kuna ESF+ muutub mitmeaastase finantsraamistiku 2028–2034 raames riikliku ja piirkondliku partnerluse fondi (edaspidi „RPP fond“) lahutamatuks osaks, on oluline võimaldada ja toetada programmi ning RPP fondi ja RPP kavade vahelist väljakujunenud koostoimet ja vastastikust täiendavust;
13.	rõhutab, et sihtotstarbelise välistulu kasutamine programmi „Erasmus+“ raames peab olema selgelt piiritletud, täiesti läbipaistev ja alluma tõhusale parlamentaarsele kontrollile; võtab sellega seoses teadmiseks sätted, mis käsitlevad osalevate kolmandate riikide ja muude kolmandate isikute täiendavat rahalist toetust; tuletab meelde, kui oluline on tagada sihtotstarbelise välistulu jälgitavus; rõhutab, et kui kultuuri- ja hariduskomisjon peaks kaaluma sihtotstarbelise välistuluga seotud sätete muutmist, tuleks seda koordineerida eelarvekomisjoni ja teiste parlamendikomisjonidega, et tagada järjepidev lähenemisviis;
14.	tunnistab, et kolmandate isikute, sealhulgas erasektori toetus võib programmile „Erasmus+“ kasuks tulla; rõhutab, et sellist toetust tuleb kasutada kooskõlas finantsmäärusega, eelkõige seoses sõltumatuse ja erapooletusega;
[bookmark: _Hlk234249136]15.	tuletab meelde ettepanekut võtta vastu määrus, millega kehtestatakse eelarvekulude jälgimise ja eelarve tulemuslikkuse raamistik ning muud liidu programmide ja tegevuste horisontaalsed normid (edaspidi „tulemusraamistiku määrus“), millega kehtestatakse tulemusnäitajate ühtsustatud loetelu ning seire- ja hindamissätted, millest mõned on asjakohased ka programmi „Erasmus+“ puhul; rõhutab, et mis tahes muudatusi programmi struktuuris, eesmärkides ja rahastamiskõlblikes tegevustes tuleb tulemusraamistiku määruse I lisas osana kõnealuse määruse muutmise ja selle üle läbirääkimiste pidamise protsessist asjakohaselt kajastada; juhib tähelepanu asjaolule, et kuigi valdkondlike õigusaktidega võib tulemusraamistiku määrust täiendada, näiteks programmide hindamise osas, tuleks tagada nende kooskõla tulemusraamistiku määruse sätetega;
16.	tuletab meelde, et finantsmääruse artikli 6 lõigete 2 ja 3 kohaselt kohaldatakse õigusriigi rikkumise korral eelarve koostamise ja täitmise suhtes üldist tingimuslikkuse korda; rõhutab lisaks, et sama määruse artikli 6 lõike 3 kohaselt peavad liikmesriigid ja komisjon eelarve täitmisel tagama kooskõla Euroopa Liidu põhiõiguste hartaga ja austama Euroopa Liidu lepingu artiklis 2 sätestatud väärtusi, millel liit rajaneb; nõuab sellega seoses programmi raames toimuvas väljavalimismenetluses põhjaliku eelkontrolli tegemist;
17.	toonitab, et juhul, kui riikide valitsused rikuvad õigusriigi põhimõtet, ja ilma et see piiraks määruse (EL) 2020/2092 kohaldamist, peaks komisjon uurima muid viise tagamaks, et potentsiaalsetel lõplikud toetusesaajad ja vahendite saajad saaksid jätkuvalt kasutada liidu rahalisi vahendeid; rõhutab, et see põhimõte on nn arukama tingimuslikkuse puhul keskse tähtsusega;
18.	nõuab, et vähemalt 75 % programmi eelarvest rakendataks eelarve kaudse täitmise raames, et riiklikele agentuuridele oleks tagatud vahendite piisav prognoositavus; toonitab vajadust vältida liikmesriikidele eraldatud aastaeelarve märkimisväärset vähendamist aastate lõikes; rõhutab, et sellise juhtimisega peaksid kaasnema tugevad järelevalve- ja aruandlusmehhanismid, sealhulgas piisavad läbipaistvuse, hea valitsemistava ja huvide konfliktide ennetamise kaitsemeetmed, et tagada ressursside tulemuslik kasutamine;
19.	tuletab meelde, et üks suurimaid takistusi programmis osalemisel, eriti vähemate võimalustega inimestel, näib olevat ebapiisav rahastamine, mille puhul paljudel juhtudel ei võeta arvesse vastuvõtva riigi elukallidust ja elamiskulusid, inflatsioonimäära ega üliõpilaste majutustingimusi; kutsub komisjoni üles vaatama põhjalikult läbi praeguse süsteemi, millega kehtestatakse programmi raames liikuvustoetuste rahastamisreeglid, tagamaks, et toetussummad vastavad osalejate vajadustele, ning tõhustama programmi „Erasmus+“ kaasamiskomponenti, samuti võimaldama laiemat osalemist ja toetama võimalikke osalejaid, kelle rahalised võimalused on piiratud;
20.	nõuab struktureeritud koostööd riiklike agentuuridega tööprogrammide ja läbivaadatud rahastamisreeglite ettevalmistamisel;



21.	rõhutab vajadust tagada, et programm sisaldaks vajalikke vahendeid, mis võimaldavad tulemuslikult reageerida osalejaid mõjutavatele kriisiolukordadele, sealhulgas relvakonfliktidele, geopoliitilisele ebastabiilsusele, pandeemiatele või muudele suurtele häiretele;

MUUDATUSETTEPANEKUD
Eelarvehinnangu raames esitab eelarvekomisjon ettepaneku kohta ka järgmised muudatusettepanekud:
[bookmark: restart]<RepeatBlock-Amend><Amend>Muudatusettepanek		<NumAm>1</NumAm>
<DocAmend>Ettepanek võtta vastu määrus</DocAmend>
<Article>Põhjendus 9</Article>
	

	Komisjoni ettepanek
	Muudatusettepanek

	9.	Kiiresti muutuvas majanduslikus, sotsiaalses ja geopoliitilises keskkonnas saadud kogemused on näidanud vajadust paindlikuma mitmeaastase finantsraamistiku ja paindlikumate liidu rahastamisprogrammide järele. Sel eesmärgil ja kooskõlas programmi „Erasmus+“ eesmärkidega tuleks rahastamisel nõuetekohaselt arvesse võtta muutuvaid poliitilisi vajadusi ja liidu prioriteete, mis on kindlaks määratud komisjoni avaldatud asjakohastes dokumentides, nõukogu järeldustes ja Euroopa Parlamendi resolutsioonides, tagades samal ajal eelarve täitmise piisava prognoositavuse.
	9.	Kiiresti muutuvas majanduslikus, sotsiaalses ja geopoliitilises keskkonnas saadud kogemused on näidanud vajadust paindlikuma mitmeaastase finantsraamistiku ja paindlikumate liidu rahastamisprogrammide järele. Sel eesmärgil ja kooskõlas programmi „Erasmus+“ eesmärkidega tuleks rahastamisel nõuetekohaselt arvesse võtta muutuvaid poliitilisi vajadusi ja liidu prioriteete, mis on kindlaks määratud komisjoni avaldatud asjakohastes dokumentides, nõukogu järeldustes ja Euroopa Parlamendi resolutsioonides, tagades samal ajal eelarve täitmise piisava prognoositavuse, läbipaistvuse ja vastutuse. Paindlikkuse vajadust tuleks siiski tasakaalustada vajadusega prognoositava, kestliku ja stabiilse mitmeaastase rahastamise järele, et säilitada toetusesaajate suutlikkus kavandada, koostada ja säilitada kvaliteetseid liikuvus- ja suutlikkuse suurendamise algatusi, mis on programmi keskmes.

<Article>Põhjendus 38</Article>
	

	Komisjoni ettepanek
	Muudatusettepanek

	38.	Programmi suhtes kohaldatakse Euroopa Parlamendi ja nõukogu määrust (EL, Euratom) 2024/2509. Selles on sätestatud liidu üldeelarve koostamise ja täitmise eeskirjad, sealhulgas eeskirjad toetuste, auhindade, mitterahaliste annetuste, hangete, eelarve kaudse täitmise, finantsabi, rahastamisvahendite, eelarveliste tagatiste ja liidu huvide kaitse kohta.
	38.	Programmi suhtes kohaldatakse Euroopa Parlamendi ja nõukogu määrust (EL, Euratom) 2024/2509. Selles on sätestatud liidu üldeelarve koostamise ja täitmise eeskirjad, sealhulgas eeskirjad toetuste, auhindade, mitterahaliste annetuste, hangete, eelarve kaudse täitmise, finantsabi, rahastamisvahendite, eelarveliste tagatiste ja liidu huvide kaitse kohta. Kooskõlas määrusega (EL, Euratom) 2024/2509 (edaspidi „finantsmäärus“) tuleks programmi rakendamisel täielikult järgida Euroopa Liidu lepingu artiklis 2 sätestatud väärtusi ja Euroopa Liidu põhiõiguste hartas tunnustatud õigusi.


 
</Amend>
<Amend>Muudatusettepanek		<NumAm>3</NumAm>
<DocAmend>Ettepanek võtta vastu määrus</DocAmend>
<Article>Põhjendus 38 a (uus)</Article>
	

	Komisjoni ettepanek
	Muudatusettepanek

	
	(38a)	Programmi suhtes kohaldatakse Euroopa Parlamendi ja nõukogu määrust (EL, Euratom) 2020/20921a. Selle määrusega kehtestatakse üldine tingimuslikkuse kord liidu eelarve kaitsmiseks juhul, kui liikmesriikides rikutakse õigusriigi põhimõtteid.

	
	______________________

	
	1a Euroopa Parlamendi ja nõukogu 16. detsembri 2020. aasta määrus (EL, Euratom) 2020/2092, mis käsitleb üldist tingimuslikkuse korda liidu eelarve kaitsmiseks (ELT L 433I, 22.12.2020, lk 1, ELI: http://data.europa.eu/eli/reg/2020/2092/oj).


</Amend>
<Amend>Muudatusettepanek		<NumAm>4</NumAm>
<DocAmend>Ettepanek võtta vastu määrus</DocAmend>
<Article>Põhjendus 44 a (uus)</Article>
	

	Komisjoni ettepanek
	Muudatusettepanek

	
	(44a)	Oluline on, et käesoleva määruse sätted ja selle juhtimiskord soodustaksid eelarvepädevate institutsioonide nõuetekohast otsuste tegemist ja asjakohast parlamentaarset järelevalvet. Eelkõige tuleks kooskõlas finantsmääruse artikli 47 lõikega 2 eelarve liigenduses nõuetekohaselt kajastada programmi sisestruktuuri, lisades vastavad eelarveread.


</Amend>
<Amend>Muudatusettepanek		<NumAm>5</NumAm>
<DocAmend>Ettepanek võtta vastu määrus</DocAmend>
<Article>Põhjendus 45 a (uus)</Article>
	

	Komisjoni ettepanek
	Muudatusettepanek

	
	(45a)	Programmi ja teiste liidu rahastamisvahendite vastastikune täiendavus ei tohiks tulla kulude jälgitavuse ega eelarvepädevate institutsioonide õiguste arvelt. Programmi panus ühiselt rahastatavatesse meetmetesse peaks jääma eelarvetsükli kõigis etappides selgelt kindlaksmääratavaks ja seda tuleks nõuetekohaselt kajastada programmi tulemusaruandes.


</Amend>
<Amend>Muudatusettepanek		<NumAm>6</NumAm>
<DocAmend>Ettepanek võtta vastu määrus</DocAmend>
<Article>Põhjendus 45 b (uus)</Article>
	

	Komisjoni ettepanek
	Muudatusettepanek

	
	(45b)	Igal aastal kohtuvad käesoleva määruse artiklites 18 ja 19 osutatud riiklik Erasmuse korraldusasutus ja riiklik agentuur ning määruse (EU) [XXX] [riikliku ja piirkondliku partnerluse kavad] artiklis 51 osutatud korraldusasutus või korraldusasutused, et arutada võimalikku koostoimet riikliku ja piirkondliku partnerluse kavade ja programmi vahel, sealhulgas võimalikku vahendite ülekandmist programmi. Komisjon peaks andma juhiseid protsessi ja eri üksikasjade kohta ning teda omakorda teavitatakse nende arutelude tulemustest.


</Amend>
<Amend>Muudatusettepanek		<NumAm>7</NumAm>
<DocAmend>Ettepanek võtta vastu määrus</DocAmend>
<Article>Põhjendus 51 a (uus)</Article>
	

	Komisjoni ettepanek
	Muudatusettepanek

	
	(51a)	Käesoleva määruse mõju liidu eelarvele hinnati⁺ kooskõlas Euroopa Liidu toimimise lepingu artikli 310 lõikega 4. Selle rakendamiseks tuleks eraldada piisavad rahalised, IT- ja inimressursid, võttes samal ajal arvesse selle rahastamise mõju muudele liidu programmidele või poliitikavaldkondadele ning tagades selle kooskõla mitmeaastase finantsraamistikuga, omavahendite süsteemiga ja asjaomase institutsioonidevahelise kokkuleppega ning Euroopa Parlamendi ja nõukogu määruses (EL, Euratom) 2024/2509 sätestatud eelarvepõhimõtetega¹.


	
	______________________

	
	⁺ Pro memoria: Euroopa Parlamendi eelarvekomisjoni (XX) 2026. aasta eelarvehinnang, mis käsitleb ettepanekut võtta vastu Euroopa Parlamendi ja nõukogu määrus, millega kehtestatakse programm „Erasmus+“ aastateks 2028–2034 ning tunnistatakse kehtetuks määrused (EL) 2021/817 ja (EL) 2021/888 (COM(2025)0549).

	
	¹ Euroopa Parlamendi ja nõukogu 23. septembri 2024. aasta määrus (EL, Euratom) 2024/2509, mis käsitleb liidu üldeelarve suhtes kohaldatavaid finantsreegleid (ELT L, 2024/2509, 26.9.2024, ELI: http://data.europa.eu/eli/reg/2024/2509/oj).


</Amend>
<Amend>Muudatusettepanek		<NumAm>8</NumAm>
<DocAmend>Ettepanek võtta vastu määrus</DocAmend>
<Article>Artikkel 9 – lõige 1</Article>
	

	Komisjoni ettepanek
	Muudatusettepanek

	1.	Esialgne rahastamispakett programmi rakendamiseks aastatel 2028–2034 on 40 827 000 000 eurot jooksevhindades.
	1.	Programmi rahastamispakett määruse rakendamiseks aastatel 2028–2034 on 47 387 963 000 eurot jooksevhindades (42 000 000 000 eurot 2025. aasta hindades).


</Amend>
<Amend>Muudatusettepanek		<NumAm>9</NumAm>
<DocAmend>Ettepanek võtta vastu määrus</DocAmend>
<Article>Artikkel 11 – lõige 1</Article>
	

	Komisjoni ettepanek
	Muudatusettepanek

	1.	Programmi rakendatakse koostoimes muude liidu programmidega. Meede, mis on saanud liidu toetust mõnest teisest programmist, võib saada toetust ka käesoleva programmi alusel. Konkreetse osaluse suhtes kohaldatakse liidu asjaomase programmi eeskirju või kõigi toetuste suhtes võib kohaldada ühtseid eeskirju ja võtta ühe juriidilise kohustuse. Kui liidu osalus põhineb rahastamiskõlblikel kuludel, ei tohi liidu eelarvest antav kumulatiivne toetus ületada meetme rahastamiskõlblike kulude kogusummat ja selle võib arvutada proportsionaalselt kooskõlas toetuse tingimusi käsitlevate dokumentidega.
	1.	Programmi rakendatakse koostoimes muude liidu programmidega. Meede, mis on saanud liidu toetust mõnest teisest programmist, võib saada toetust ka käesoleva programmi alusel. Konkreetse osaluse suhtes kohaldatakse liidu asjaomase programmi eeskirju või kõigi toetuste suhtes võib kohaldada ühtseid eeskirju ja võtta ühe juriidilise kohustuse. Kui liidu osalus põhineb rahastamiskõlblikel kuludel, ei tohi liidu eelarvest antav kumulatiivne toetus ületada meetme rahastamiskõlblike kulude kogusummat ja selle võib arvutada proportsionaalselt kooskõlas toetuse tingimusi käsitlevate dokumentidega. Komisjon käsitleb programmi ja muude liidu programmide koostoimet finantsmääruse artikli 41 lõike 3 punktis h sätestatud programmi tulemusaruandes ning asjakohastes programmi- ja aruandlusdokumentides.


</Amend>
<Amend>Muudatusettepanek		<NumAm>10</NumAm>
<DocAmend>Ettepanek võtta vastu määrus</DocAmend>
<Article>Artikkel 12 – lõige 5</Article>
	

	Komisjoni ettepanek
	Muudatusettepanek

	5.	Kui liidu rahastust antakse toetuse kujul, antakse seda kuludega sidumata rahastusena või vajaduse korral lihtsustatud kuluarvestusega kooskõlas määrusega (EL, Euratom) 2024/2509. Rahastust võib anda tegelike rahastamiskõlblike kulude hüvitamise kujul üksnes juhul, kui meetme eesmärke ei ole võimalik muul viisil saavutada.
	5.	Kui liidu rahastust antakse toetuse kujul, antakse seda lihtsustatud kuluarvestusega kooskõlas määruse (EL, Euratom) 2024/2509 artikliga 125. Rahastust võib anda tegelike rahastamiskõlblike kulude hüvitamise kujul üksnes juhul, kui meetme eesmärke ei ole võimalik muul viisil saavutada.


</Amend>
</RepeatBlock-Amend>

	1. Huvide esindajad, kes kuuluvad kohustuslikku läbipaistvusregistrit käsitleva institutsioonidevahelise kokkuleppe kohaldamisalasse

	Slovak Academic Association for International Cooperation (SAAIC)

	German Academic Exchange Service (DAAD)

	Foundation for the Development of the Education System (FRSE)

	Czech National Agency for International Education and Research (DZS)

	Federal Institute for VET (BIBB)

	European Olympic Committees EU Office

	2. Kolmandate riikide ametiasutuste, sealhulgas nende diplomaatiliste esinduste ja saatkondade esindajad

